S-3522/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. ágúst 2022, á hendur Z-x-x R-x-x, kt. [...], [...], Reykjavík, I.

Fyrir umferðarlagabrot með því að hafa, mánudaginn 5. júlí 2021, ekið bifreiðinni [...] sviptur ökurétti um Suðurlandsveg við Þjórsá í Rangárþingi ytra, þar sem lögreglan stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot og skjalafals með því að hafa, fimmtudaginn 21. apríl 2022, ekið bifreiðinni [...] sviptur ökurétti um Vesturveg við [...] í Vestmannaeyjum, þar sem lögreglan stöðvaði aksturinn, og í blekkingarskyni framvísað grunnfölsuðu ökuskírteini frá Litháen nr. [...].

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar. Þess er ennfremur krafist að ákærði verði dæmdur til að sæta upptöku á framangreindu ökuskírteini samkvæmt heimild í 1. mgr. 69. gr. a. almennra hegningarlaga nr. 19/1940.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 11. ágúst 2022 var ákærði dæmdur í 30 daga fangelsi með dómi Héraðsdóms Reykjavíkur 2. september 2015 meðal annars fyrir akstur sviptur ökurétti. Þá var ákærði dæmdur í 90 daga fangelsi með Héraðsdómi Reykjavíkur 25. maí 2020 meðal annars fyrir akstur sviptur ökurétti.

Við ákvörðun refsingar nú er við það miðað að ákærði hafi nú í þriðja sinn eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um að aka sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 75 daga fangelsi.

Með vísan til lagaákvæða í ákæru er litháískt ökuskírteini nr. [...] sem lagt var hald á við rannsókn málsins gert upptækt til ríkissjóðs.

Ákærði greiði málsvarnarþóknun skipaðs verjanda síns, J-kk-ef P-kk-ef lögmanns, 111.600 krónur að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknar fulltrúi fyrir Í-kvk-þf Þ-kvk-þf J-kvk-þf saksóknarfulltrúa.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, Z-x-x R-x-x, sæti fangelsi í 75 daga.

Ákærði sæti upptöku á ökuskírteini.

Ákærði greiði málsvarnarþóknun skipaðs verjanda síns, J-kk-ef P-kk-ef lögmanns, 111.600 krónur að meðtöldum virðisaukaskatti.

H-kvk-nf S-kvk-nf B-kvk-nf